1Annabi Sulemani xa suuki fisamante nan ya:
2«I xa n masunbu. I xa xanunteya ɲɔxun wɛni bɛ.
3I xiri ɲɔxunmɛ luxi nɛ alɔ labundɛ, naxan xiri fanyi minima. Na nan a ra i rafan ginɛdimɛ birin ma.
4I xa n tongo, won xa siga. Mangɛ xa n xanin a xɔnyi. Ginɛdimɛe xa masenyi ginɛ bɛ I xa fe na a niyama won xa lu sɛɛwɛ kui. I xa xanunteya ɲɔxun wɛni bɛ. Nɔndi na mixi bɛ i rafanxi naxan ma.»
5«Darisalamu ginɛdimɛe, n kiri fɔɔrɔ, kɔnɔ n tofan alɔ Kedari xa kiri banxie, alɔ dugi naxee gbakuxi Annabi Sulemani xɔnyi.
6Wo naxa n kiri fɔɔrɔxi mato, soge nan n fɔɔrɔxi. N nga xa di xɛmɛe nu xɔnɔxi n ma, e nu n xɛɛma e xa wɛni bilie rawalide. N mu nɔ n ɲɛngi sade n gbe xɔn ma.»
7«N xanuntenyi, i xa a fala n bɛ i xurusee dɛ madonma dɛnnaxɛ, alako n naxa lu i fen na malabui tɛmui i booree xa xuruse gɔɔrɛe ya ma.»
8«Ginɛ tofanyi fisamante, xa i mu na yire kolon, i xa n ma yɛxɛɛe fɔxi fen, i xa i gbee dɛ madon n ma gɔɔrɛ longori ra.
9N xanuntenyi, i tofan alɔ Misira mangɛ xa soe, naxan a ragise bɛndunma.
10I xa tulirasoee bara i xɛrɛe ratofan, i kɔnyi rayabu kɔnmagore kui.
11Won xa maratofan se gbɛtɛe fen, naxee yailanxi xɛɛma nun gbeti ra.»
12«N ma labundɛ xiri nu mɛma, mangɛ xa xulunyi yire.
13N xanuntenyi maniyaxi se sase nan na, naxan gbakuxi n xiɲɛe tagi, se xiri fanyi saxi a kui.
14A xiri luxi nɛ alɔ sansi fuge xiri, naxee kelixi wɛni bilie ya ma En Gedi bɔxi ma.»
15«N xanuntenyi, i tofan, i tofan. I yae rayabu alɔ ganbɛ.»
16«N xanuntenyi, i tofan, i tofan. Won na dɛnnaxɛ, ɲooge fanyi bara findi won ma sade ra,
17sɛdiri wuri salonyie bara findi won ma banxi xunyi ra, sipirɛ wuri bara findi won ma banxi kanke ra.»
hau_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn taq_Latn bam_Latn bam_Latn dyu_Latn bam_Latn kab_Latn yor_Latn knc_Latn